《飞来峰》
宋代·董嗣杲

理公著脚五峰前，树石苍浮滴翠涎。
因指何年飞到此，要栖中国悟来禅。
一猿可验为灵鹫，万古无言有冷泉。
今日共知遗迹胜，隐名却自许由传。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。